**3. napirend**

**E l ő t e r j e s z t é s**

**Mindszentkálla Község Önkormányzata Képviselő-testületének 2022. augusztus 25-én tartandó rendkívüli ülésére**

**Tárgy: 30. számú Szentbékkálla ivóvízellátó víziközmű-rendszer vagyonértékelése**

**Előterjesztő:** Csombó Zoltán polgármester

**Előkészítette:** Cséri Mónika műszaki ügyintéző

 Jogszabállyal nem ellentétes

Előterjesztő dr. Szabó Tímea címzetes főjegyző

Tisztelt Képviselő-testület!

A víziközmű-szolgáltatásról szóló 2011. évi CCIX. törvény (továbbiakban Vksztv.) 78. § (1) bekezdés értelmében 2020. évben elkészült víziközmű-rendszer vagyonértékelését 2023. január 1-i időponttal a számviteli nyilvántartásokon át kell vezetni, melyhez annak aktualizálást is el kell végezni. A Bakonykarszt Zrt. erre vonatkozó megkeresése jelen előterjesztés mellékletét képezi.

 A Vksztv. 12. § (1) bekezdése alapján a vagyonértékelés elvégzése a víziközmű tulajdonosának feladata.

A víziközművek vagyonértékelését eredetileg 2019.12.31-ig kellett volna elvégeztetni, de a határidő törvényi változás miatt 2022.12.31-ig elhalasztásra került. A Bakonykarszt Zrt. elvégezte a vagyonértékelést a korábbi megállapodás alapján, de az a határidő módosítása okán nem került átvezetésre a számviteli nyilvántartásban.

A vagyonértékelés forrásaként a víziközmű-rendszerek használatba adásából származó bevételek (vagyonkezelési díj, eszközhasználati díj) kerültek megjelölésre. Ennek megfelelően az előzetes számítások szerint a 2022. évi használati díjak közel fedezni tudják a vagyonértékelés aktualizálásának költségeit.

A vagyonértékelés részletes szabályait a 24/2013. (V.29.) NFM rendelet határozza meg. A rendelet 2. § (3) bekezdése értelmében, ha több víziközmű-tulajdonosnak azonos működési területen vagyonértékelési kötelezettsége van, a vagyonértékelést azonos időpontban és feltételek mellett, együttműködve kell elvégeztetni. Az együttműködés keretében az érintett Önkormányzatoknak a vagyonértékelés költségeinek felosztásáról is meg kell állapodniuk.

A költségek megosztásáról szóló megállapodás, mely jelen előterjesztés mellékletét képezi, jóváhagyása szükséges legkésőbb 2022. augusztus 31-ig.

Kérem a Tisztelt Képviselő-testületet, hogy az előterjesztést megtárgyalni szíveskedjen.

***Határozati javaslat:***

**MINDSZENTKÁLLA KÖZSÉG ÖNKORMÁNYZATA KÉPVISELŐ-TESTÜLETÉNEK**

**…./2022. (….) HATÁROZATA**

Mindszentkálla Község Önkormányzata - mint **a 11-07092-1-002-00-02 MEKH kóddal rendelkező** **30. sorszámú Szentbékkálla ivóvízellátó víziközmű-rendszer** Ellátásért Felelőse - Képviselő-testülete megtárgyalta a víziközmű-rendszer vagyonértékelésének aktualizálására vonatkozó napirendi pontot, és az alábbi döntést hozza:

A Képviselő-testület elfogadja a Bakonykarszt Zrt. javaslatát a vagyonértékelés aktualizálására, és elhatározza, hogy azzal megbízza a Bakonykarszt Zrt-t.

Mindszentkálla Község Önkormányzata Képviselő-testülete elfogadja az előterjesztés szerinti tartalommal a 2022. évi használati díj kezelésbe adását a Bakonykarszt Zrt. felé, továbbá elfogadja a vagyonértékelés aktualizálása költségének költségviselési arányát - vagyoni érdekeltség alapján.

Felhatalmazza a Polgármestert, hogy az előterjesztés mellékletét képező Együttműködési megállapodást, mely a vagyonértékelés költségeinek vagyoni érdekeltség arányában történő megosztását szabályozza, az Önkormányzat nevében aláírja.

**Felelős: Csombó Zoltán polgármester**

**Határidő: 2022. augusztus 31.**